**PÁLYÁZATI FELHÍVÁS**

**A Pécsi Tudományegyetem Állam- és Jogtudományi Kara pályázatot ír ki 2021/2022 tanév I. szemeszterére Erasmus+ oktatói mobilitási programban való részvételre.**

**2021. augusztus 23.- 2022. január 31. közötti időszakra**

**A pályázat célja**

Az oktatói mobilitás célja a partnerintézmény szakos tanrendjébe illeszkedő előadások, szemináriumok megtartása, és a partnerintézménnyel való szakmai kapcsolat további építése, különös tekintettel az Erasmus+ program tantervfejlesztési tevékenységeire, közös képzési programok kidolgozására.

*Kutatás és konferencián való részvétel ezen pályázaton nem támogatható!*

**A pályázat tárgya**

Az Erasmus+ program keretében a pályázaton nyertes oktatók a Pécsi Tudományegyetemmel 2021/2022-es tanévre érvényes kétoldalú megállapodással rendelkező ERASMUS+ programország-beli felsőoktatási intézményében ösztöndíjjal folytathatnak oktatási tevékenységet. A vendégoktatás időtartama nem lehet kevesebb 8 tanóránál, és nem lehet hosszabb 5 munkanapnál  (akár 2 napos mobilitás is megvalósítható).

**Mire pályázhatnak az oktatók?**

Az Erasmus+ oktatók támogatást (ösztöndíjat) kapnak külföldi oktatási tevékenységük megvalósításához. Az ösztöndíj összege differenciált, függ az oktatási tevékenység időtartamától és a célországtól. Az ösztöndíj összegeket és az utazási támogatás összegét a melléklet tartalmazza.

Az Erasmus+ támogatás nem feltétlenül fedezi a kiutazás és a kint tartózkodás költségeit, csupán hozzájárul a külföldi oktatói út megvalósításához, ezért szükség lehet egyéb kiegészítő forrásokra is.

Amennyiben a pályázó a fogadó egyetem alkalmazottja, vagy a fogadó egyetem részben vagy egészben finanszírozza a kiutazás és/vagy a kint tartózkodás költségeit, akkor Erasmus+ ösztöndíjra az oktató nem jogosult.

Helyszín: nem lehet a küldő intézmény országa és a lakóhely szerinti ország sem.

Az oktató a pályázatában benyújtott, az érintett felek által jóváhagyott és aláírásukkal elfogadott egyéni munkaprogramot követi.

**Kik nyújthatnak be pályázatot?**

Az vehet részt az Erasmus+ programban:

•      aki magyar állampolgár (vagy huzamos tartózkodási engedéllyel vagy menekültként tartózkodik Magyarországon);

•      aki főállású, félállású vagy óraadó oktatója az intézménynek;

•      akinek tanszéke / intézete saját tématerületén érvényes Erasmus+ együttműködési megállapodással rendelkezik;

 **A pályázat benyújtásának határideje és módja**

A pályázatot az ÁJK Dékáni Titkárságon kell benyújtani Bodor Katalinnál (***bodor.katalin@ajk.pte.hu***), legkésőbb **2021. július 12 -ig.**

A pályázat részeként benyújtandó dokumentumok

Egy nyomtatott példányban kell beadni az alábbiakat:

1. kitöltött, eredetiben aláírt pályázati űrlap;
2. a **három fél által aláírt pontos időtartamra szóló** a partner egyetem által jóváhagyott munkatervet (Staff mobility for teaching mobility agreement)

A hiányos, feltételeknek nem megfelelő, olvashatatlan vagy határidő után érkező pályázatokat nem áll módunkban elfogadni.

 **A benyújtott pályázatok elbírálása**

A benyújtott pályázatokat a beadási határidőt követő 3 héten belül a kar Pályázati és Ösztöndíj Bizottsága bírálja el.

A pályázatok elbírálásának szempontjai:

1.)  Munkaterv – Erasmus+ nyomtatvány szerint;

2.)  Az elmúlt tanévben vagy a korábbi években ERASMUS+ támogatásban nem részesült oktatók pályázata előnyben részesül.

 A fogyatékkal élő vagy tartósan beteg oktatók kiegészítő támogatásra is pályázhatnak (a pályázat beadásának várható határideje: július és november, bővebb információ: **http://mobilitas.**[**pte.hu**](http://pte.hu)**)**

 A pályázatok elkészítésével kapcsolatos szakmai kérdésekben az intézeti / tanszéki, általános és formai kérdésekben a kari koordinátorok állnak rendelkezésükre.

***Személyzeti kiutazásokra vonatkozó speciális ajánlások és engedélyeztetések***

***16/2020. számú rektori és kancellári utasítás***

**6. §** ***(1)*** A változó járványügyi helyzetre tekintettel a kiküldetéssel érintett f***oglalkoztatott*** köteles előzetesen tájékozódni az utazás időpontjában érvényes hazai és célországbeli, utazásával kapcsolatos, járványügyi szempontból releváns szabályokról, ***melyeket köteles betartani.***

*A nemzetközi személyzeti mobilitások keretében* ***tervezett ki****- és beutazásokat a résztvevők a küldő és fogadó állam jogszabályai - különösen a járványhelyzettel összefüggő be- és kiutazási, valamint egyéb vonatkozó jogszabályok -, az Európai Bizottság, a Tempus Közalapítvány, valamint a küldő és fogadó intézmény* ***mindenkori járványhelyzettel összefüggő ajánlásai és szabályzatai figyelembevételével kötelesek megtervezni****, a járványhelyzetben elvárható fokozott gondosság követelményére tekintettel.*

*A Nemzetközi Igazgatóság (továbbiakban: NI) munkatársai, illetve az NI által koordinált nemzetközi projektben résztvevő más szervezeti egységek munkatársai tekintetében* ***a kiutazást a nemzetközi igazgató javaslatára a munkáltatói jogkör gyakorlója engedélyezheti****.*

*Az Egyetemmel foglalkoztatásra irányuló bármely jogviszonyban álló munkatárs* ***köteles*** *a munkáltatói jogkör gyakorlónak előzetesen* ***írásban az űrlapon bejelenteni, ha külföldre kíván utazni****.*

**Várható Ösztöndíj összegek a 2021-2022-es tanévre:**

|  |  |
| --- | --- |
| **Fogadó ország** | **1.-14. nap** |
| Magas megélhetési költségű országok((Dánia (DK), Finnország (FI), Írország (IE),  Norvégia (NO), Svédország (SE), Nagy-Britannia (UK)) | **170 € / nap** |
| Közepes megélhetési költségű országok(Ausztria (AT), Belgium (BE), Ciprus (CY), Németország (DE), Görögország (EL), Spanyolország (ES), Franciaország (FR), Olaszország (IT), Hollandia (NL),  Málta (MT), Portugália (PT)) | **140 € / nap** |
| Alacsonyabb megélhetési költségű országok(Bulgária (BG), Csehország (CZ), Észtország (EE), Horvátország (HR), Litvánia (LT), Lettország (LV), Lengyelország (PL), Románia (RO), Szlovénia (SI), Szlovákia (SK),  Macedónia (MK), Törökország (TR), Serbia (RS)) | **110 € / nap** |

**A kiutazásokhoz egyszeri utazási támogatás is adható.**

A Pécs és a célhely közötti távolság kizárólag az Európai Bizottság által közzétett Távolság Számláló (Distance Calculator) segítségével számítható ki:

[**http://ec.europa.eu/programmes/erasmus-plus/tools/distance\_en.htm**](http://ec.europa.eu/programmes/erasmus-plus/tools/distance_en.htm)

Utazási támogatás összegek:

|  |  |
| --- | --- |
|  0 – 99 km | 20 € |
| 100 – 499 km | 180 € |
| 500 – 1.999 km | 275 € |
| 2.000 – 2.999 km | 360 € |
| 3.000 – 3.999 km | 530 € |
| 4.000 – 7.999 km | 820 € |
| 8.000 – 19.999 km | 1.100 € |

**Az Erasmus+ oktatói mobilitási programban résztvevő partnerintézményeink**

**(munkatervet kizárólag csak az alábbi intézményektől fogadunk el):**

|  |  |  |  |  |  |
| --- | --- | --- | --- | --- | --- |
|  | **Fogadó intézmény** | **ERASMUS kódja** | **oktatók száma** | **időtartam (hét)** |  |
| 1. | Karl-Franzens Universität Graz | A GRAZ01 | 1 | 1 |  |
| 2. | University of Vienna | A WIEN01 | 1 | 1 |  |
| 3. | Université de Liége | B LIEGE01 | 2 | 2 |  |
| 4. | Palacky University Olomouc | CZ OLOMOUC01 | 2 | 2 |  |
| 5. | University of West Bohemia | CZ PLZEN01 | 2 | 2 |  |
| 6. | Universität Bayreuth | D BAYREUT01 | 1 | 1 |  |
| 7. | Fachhochschule für Technik un WirtschaftBerlin | D BERLIN14 | 1 | 1 |  |
| 8. | Europa Universität Viadrina, Frankfurt(Oder) | D FRANKFU08 | 1 | 1 |  |
| 9. | Georg-August Universität Göttingen | D GOTTINGEN01 | 1 | 1 |  |
| 10. | Universität zu Köln | D KOLN01 | 1 | 1 |  |
| 11. | Philipps Universität Marburg | D MARBURG01 | 2 | 2 |  |
| 12. | University of Potsdam | D POTSDAM01 | 2 | 2 |  |
| 13. | Universitat Regensburg | D REGENSB01 | 1 | 1 |  |
| 14. | Universidad de Extremadura | E BADAJOZ01 | 2 | 2 |  |
| 15. | Universidad de Burgos | E BURGOS01 | 1 | 1 |  |
| 16. | Universidad de La Coruna | E LA-CORU01 | 2 | 2 |  |
| 17. | Universidad Publica De Navarra | E PAMPLON02 | 1 | 1 |  |
| 18. | Universidad de Santiago de Compostela | E SANTIAG01 | 1 | 1 |  |
| 19. | Universidad Pablo De Olavide | E SEVILLA03 | 1 | 1 |  |
| 20. | Universitat de València | E VALENCI01 | 1 | 1 |  |
| 21. | University of Bordeaux | F BORDEAU58 | 1 | 1 |  |
| 22. | CY Cergy Paris Université | F CERGY-P11 | 1 | 1 |  |
| 23. | Université de Nantes | F NANTES01 | 2 | 2 |  |
| 24. | Université de Paris-Sud | F PARIS011 | 1 | 1 |  |
| 25. | Université Paris Nanterre | F PARIS10 | 1 | 1 |  |
| 26. | Université Paris Descartes | F PARIS482 | 1 | 1 |  |
| 27. | University of Rennes 1 | F RENNES01 | 2 | 2 |  |
| 28. | National and Kapodistrian University of Athens | G ATHINE01 | 1 | 1 |  |
| 29. | Josip Juraj Strossmayer University of Osijek | HR OSIJEK01 | 1 | 1 |  |
| 30. | Veleučilište „Lavoslav Ružička“College of Applied Sciences Lavoslav Ružička“ | HR VUKOVAR01 | 2 | 2 |  |
| 31. | Universitá Di Bologna | I BOLOGNA01 | 2 | 2 |  |
| 32. | Universitá Degli Studi  di Camerino | I CAMERIN01 | 2 | 2 |  |
| 33. | University of Foggia | I FOGGIA03 | 1 | 1 |  |
| 34. | Vilnius University | LT VILNIUS01 | 1 | 1 |  |
| 35. | Mykolo Romerio Universitetas | LT VILNIUS06 | 1 | 1 |  |
| 36. | International Slavic University“Gavrilo Romanovich Derzhavin”  | MK SKOPJE19 | 2 | 2 |  |
| 37. | University of Groningen | NL GRONING01 | 1 | 1 |  |
| 38. | INHolland University of Applied Sciences | NL S-GRAVES37 | 2 | 2 |  |
| 39. | Universidade de Minho | P BRAGA01 | 1 | 1 |  |
| 40. | Universidade Nova De Lisboa | P LISBOA03 | 1 | 1 |  |
| 41. | University of Lodz | PL LODZ01 | 2 | 2 |  |
| 42. | Uniwersitet Warminsko- Mazurski w Olsztynie | PL OLSZTYN01 | 1 | 1 |  |
| 43. | Nicolaus Copernicus University of Torun | PL TORUN01 | 3 | 3 |  |
| 44. | University of Wroclaw | PL WROCLAW01 | 1 | 1 |  |
| 45. | Universitatea Babes-Bolyai Cluj-Napoca | RO CLUJNAP01 | 3 | 3 |  |
| 46. | Universitatea Sapientia Cluj-Napoca | RO CLUJNAP07 | 3 | 3 |  |
| 47. | University of Örebro | S OREBRO01 | 1 | 1 |  |
| 48. | Comenius University in Bratislava | SK BRATISL02 | 2 | 2 |  |
| 49. | Istanbul University | TR ISTANBU03 | 1 | 1 |  |
| 50. | London South Bank University | UK LONDON066 | 3 | 3 |  |

Felhívjuk a figyelmet arra, hogy a fogadóintézményekben előzetes megbeszélés alapján nem kizárólag csak az adott ország hivatalos nyelvén lehet előadást tartani.

**Sikeres pályázást kívánunk!**